Dame i gospodo, poštovane kolegice i kolege izaslanici, nazočni predstavnici Vijeća ministara, međunarodnih institucija, poštovani predstavnici medija, srdačno vas pozdravljam i otvaram 14. sjednicu Doma naroda Parlamentarne skupštine BiH. Sjednici je nazočno 13 izaslanika, od kojih 4 iz reda bošnjačkog naroda, 5 iz reda hrvatskog naroda i 4 iz reda srpskog naroda. Gospodin Mladen Ivanić je opravdao, iz opravdanih razloga nije u mogućnosti biti nazočan sjednici, a gospodin Sulejman Tihić će za koji minut pristupiti, pa smo se dogovorili da krenemo u ovakvom sazivu. Za 14. sjednicu Doma naroda predlažem sljedeći Dnevni red 1. Usvajanje Zapisnika 13. sjednice Doma naroda Parlamentarne skupštine BiH; 2. Odgovori na izaslanička pitanja i izaslanička pitanja; 3. Prijedlog zakona o izmjenama Zakona o unutarnjoj reviziji institucija BiH (drugo čitanje) predlagatelj: Vijeće ministara BiH, zakon broj: 01,02-02-1-2/12 od 11.01.2012. godine; 4. Prijedlog zakona o izmjenama i dopunama Zakona o finansiranju institucija Bosne i Hercegovine (drugo čitanje), predlagatelj: Vijeće ministara BiH, zakon broj: 01,02-02-1- 3/12 od 11.01.2012. godine; 5. Prijedlog zakona o dopunama Zakona o plaćama i naknadama u institucijama Bosne i Hercegovine (drugo čitanje), predlagatelj: Zajedničko povjerenstvo za administrativne poslove, zakon broj: 01,02-02-1-27/11 od 29.12.2011. godine; 6. Prijedlog zakona o izmjenama Zakona o Državnoj agenciji za istrage i zaštitu (prvo čitanje), predlagatelj Vijeće ministara BiH, zakon broj: 01,02-02-1-10/12 od 16.02.2012. godine; 7. Izviješća o radu povjerenstava Doma naroda Parlamentarne skupštine BiH za 2011. godinu: a) Ustavnopravnog povjerenstva, b) Povjerenstva za finansije i proračun, c) Povjerenstva za vanjsko i trgovinsku politiku, carine, promet i veze, 8. Izviješća o radu zajedničkih povjerenstava obaju domova Parlamentarne skupštine BiH za 2011. godinu a) Zajedničko povjerenstvo za obranu i sigurnost BiH, 2 b) Zajedničko povjerenstvo za nadzor na radom Obavještajno sigurnosne agencije BiH, c) Zajedničko povjerenstvo za ekonomske reforme i razvoj, d) Zajedničko povjerenstvo za evropske integracije, e) Zajedničko povjerenstvo za administrativne poslove, f) Zajedničko povjerenstvo za ljudska prava, prava djeteta, mlade, useljeništvo, izbjeglice, azil i etiku; 9. Izviješće o obavljenoj reviziji učinka na temi: "Stambeno zbrinjavanje povratnika", materijal Ureda za reviziju institucija BiH, broj: 02/3-16-1-278/12 od 27.02.2012. godine; 10. Izviješće Ureda za reviziju institucija BiH o temi: "Upravljanje troškovima zakupa za rad i smještaj institucija BiH", materijal Ureda za reviziju institucija BiH (ispravka izvještaja), broj 02/3-16-1-1203-1/11 od 16.01.2012. godine; 11. Izviješće o radu Neovisnog odbora kao neovisnog tijela policijske strukture Bosne i Hercegovine za 2011. godinu i Plan rada Neovisnog odbora kao neovisnog tijela policijske strukture Bosne i Hercegovine za 2012. godinu, materijali broj: 01,02-50-19- 151/12 i 01,02-50-19-151-1/12 od 01.02.2012. godine; 12. Izviješće o radu Privremenog zajedničkog povjerenstva obaju domova za provođenje presude Evropskog suda za ljudska prava u Strazburu u predmetu Sejdić i Finci protiv Bosne i Hercegovine, materijal broj: 01,02-50-14/12 od 13.03.2012. godine; 13. Izviješće o radu Odbora za žalbe građana Parlamentarne skupštine Bosne i Hercegovine za 2011. godinu, materijal broj: 01,02-50-19-306/12 od 29.02.2012. godine; 14. Izviješće o radu parlamentarnog vojnog povjerenika Bosne i Hercegovine za 2011. godinu - materijal broj: 01,02-05/3-50-19-303/12 od 29.02.2012. godine; 15. Zahtjev izaslanika Dragana Čovića, Sulejmana Tihića i Ognjena Tadića za razmatranje Prijedloga poslovnika o dopunama Poslovnika Doma naroda Parlamentarne skupštine Bosne i Hercegovine po žurnom postupku, sukladno članku 122. Poslovnika Doma naroda; 16. Razmatranje produljenja mandata članovima Upravnog odbora BHRT-a; 17. Davanje suglasnosti za ratifikaciju Protokola između Vijeća ministara BiH i Vlade Republike Bugarske o provedbi Sporazuma između Evropske zajednice i Bosne i Hercegovine o readmisiji osoba koje borave bez dozvole, materijal Predsjedništva BiH, broj: 01,02-50-2-343/12 od 09.03.2012. godine; 18. Davanje suglasnosti za ratifikaciju Tehničkog aranžmana između Vijeća ministara BiH i Stejt departmenta Sjedinjenih Američkih Država za pomoć u uništavanju lakog naoružanja/lakog oružja te raznih vrsta streljiva, materijal Predsjedništva BiH, broj: 01,02-05-2-351/12 od 12.03.2012. godine; 19. Davanje suglasnosti za ratifikaciju Konvencije Vijeća Evrope o kontaktu koji se tiče djece (ETS 192), materijal Predsjedništva BiH, broj: 01,02-05-2-367/12 od 14.03.2012. godine; 20. Davanje suglasnosti za ratifikaciju Konvencije Vijeća Evrope o zaštiti djece od seksualnog iskorištavanja i seksualne zlouporabe (ETS 201), materijal Predsjedništva BiH, broj: 01,02-05-2-368/12 od 14.03.2012. godine; 21. Davanje suglasnosti za ratifikaciju Konvencije o međunarodnom ostvarivanju prava za uzdržavanje djeteta i drugih oblika uzdržavanja obitelji, materijal Predsjedništva BiH, broj: 01,02-05-2369/12 od 14.03.2012. godine; 22. Davanje suglasnosti za ratifikaciju Sporazuma o grantu u sklopu Državnog programa IPA 2009 godine za Bosnu i Hercegovinu - Poboljšanje infrastrukture regionalne osnovne transportne mreže u BiH - željeznički transport, između Bosne i Hercegovine i Evropske 3 investicione banke, materijal Predsjedništva BiH, broj: 01,02-05-2-417/12 od 23.03.2012. godine; 23. Davanje suglasnosti za ratifikaciju Sporazuma o kreditu između Bosne i Hercegovine, koju zastupa Ministarstvo finansija i trezora, i Unicredit Bank Austria AG - Projekat "Izgradnja kanalizacije i vodooksprbe općine Čelić", materijal Predsjedništva BiH, broj: 01,02-05-2-418/12 od 23.03.2012. godine; 24. Davanje suglasnosti za ratifikaciju Ugovora o kreditu, finansiranju i projektu između KfW-a, Frankufrt na Majni, i Bosne i Hercegovine, koju zastupa Ministarstvo finansija i trezora (zajmoprimac) i Federacije Bosne i Hercegovine, koju zastupa Federalno ministarstvo finansija, i Republike Srpske, koju zastupa Ministarstvo finansija Republike Srpske, i JP Elektroprivreda BiH d.d. Sarajevo (EPBiH) i JP Elektroprivreda Hrvatske Zajednice Herceg Bosne d.d. Mostar (EPHZBiH) i JP Elektroprivreda Republike Srpske d.d. Trebinje (EPRS) za 17.000.000,00 evra - SCADA/DMS/OMS na distributivnom nivou, materijal Predsjedništva BiH, broj: 01,02-05-2-437/12 od 28.03.2012. godine; 25. Davanje suglasnosti za ratifikaciju Ugovora o finansiranju između Bosne i Hercegovine i Republike Srpske i Evropske investicijske banke - Hitna pomoć u slučaju poplave i prevencije - A, materijal Predsjedništva BiH, broj: 01,02-05-2-436/12 od 28.03.2012. godine: 26. Davanje suglasnosti za ratifikaciju Memoranduma o razumijevanju između Vijeća ministara Bosne i Hercegovine i Vlade Lihtenštajna o uspostavljanju migracijskog partnerstva između BiH i Lihtenštajna, materijal Predsjedništva BiH, broj: 01,02-05-2- 438/12 od 28.03.2012. godine; 27. Davanje suglasnosti za ratifikaciju Amandmana broj 1 na Ugovor o finansiranju zaključen između Bosne i Hercegovine i Evropske investicijske banke 26. Novembra 2009. godine u Sarajevu - Kredit IRBRS za mala i srednja poduzeća (FI 25.254), materijal Predsjedništva BiH, broj: 01,02-05-2-454/12 od 30.03.2012. godine; 28. Davanje suglasnosti za ratifikaciju memoranduma o razumijevanju između Ministarstva komunikacija i prometa Bosne i Hercegovine, Ministarstva saobraćaja, pomorstva i telekomunikacija Crne Gore i Ministarstva javnih radova i transporta Republike Albanije za rekonstrukciju i modernizaciju ceste Sarajevo-Podgorica-Tirana (R2b), materijal Predsjedništva BiH, broj: 01,02-05-2-452/12 od 30.03.2012. godine; i 29. Davanje suglasnosti za ratifikaciju Sporazuma o Centru za sigurnosnu suradnju - RACVIAC, materijal Predsjedništva BiH, broj: 01,02-05-2-450/12 od 30.03.2012. godine. Ovo je usuglašeni dnevni red Kolegija Doma naroda. Javljali se netko za riječ? Ima li bilo kakvih izmjena i dopuna dnevnog reda? Koliko vidim nema. Ako nema izmjena i dopuna dnevni red je usvojen i o njemu se ne glasuje, sukladno članku 60. Poslovnika Doma naroda. Hvala vam lijepo. Prelazimo na točku 1. današnjeg dnevnog reda Ad.1. Usvajanje Zapisnika 13. sjednice Doma naroda Parlamentarne skupštine BiH
Gospodo predsjedavajući, poštovane kolege, predstavnici Vijeća ministara, gosti, dobar dan svima, Ja imam intervenciju na dva delegatska pitanja. Prvo se odnosilo na nepotizam u institucijama BiH i tamo je objašnjeno u, tražio sam da Zajednički kolegij oba doma Parlamentarne skupštine BiH pronađe modalitete utvrđivanja nepotizma jer razloge sam naveo. I ovdje stoji da Zajednički kolegij oba doma inicijativu nije prihvatio. Meni je žao, ja neću biti dosadan, pogotovo poštovaću ovaj novi Poslovnik koji razmatramo danas pod tačkom 15., ali sigurno da ovo ostaje problem i ja vjerujem da će, ako ništa drugo, nevladine organizacije ili da će centri istraživačkog novinarstva ili ne znam ni ja ko, o ovom problemu pričati i ja ću im u tome svesrdno pomoći. I intervencija na još jedno pitanje. Na 13. sjednici Doma naroda Parlamentarne skupštine održanoj 29.02.2012. godine postavio sam sljedeće delgatsko pitanje Upravnom odboru Uprave za indirektno oporezivanje i Upravi za indirektno oporezivanje i Ministarstvu finansija i trezora BiH, koje glasi - U Zakonu o budžetu institucija BiH za 2007. godinu bilo je propisano investiranje graničnih prelaza za 2007. godinu, i može se, da se investiranje može vršiti iz prihoda po osnovu korištenja carinskih terminala, ostvarenih iznad obima prihoda ovog Zakona i najviše do 5.000.000 maraka. Prioriteti ulaganja su granični prelazi Bosanska Gradiška - Gorica - Južlibić. Odluku o načinu visine ulaganja donosi Upravni odbor Uprave za indirektno oporezivanje. Odgovor sam dobio od Upavnog odbora Uprave za indirektno oporezivanje o prenosu sredstava za ova tri granična prelaza, ali nisam dobio od Ministarstva finansija i trezora, da li odgovor, da li su ta sredstva i utrošena za te namjene. Ja nemam podataka da jesu i evo tražim dopunu ovoga odgovora, naravno u pisanoj formi. 5 Toliko.
Hvala gospodine Bradariću. Za riječ se prijavio kolega Bećirović.
Zahvaljujem gospodine predsjedavajući, kolegice i kolege, Ja u stvari razmišljam, razmišljao sam da li uopšte da komentarišem, jer efikasnost odgovora od strane Vijeća ministara je takva da naša delegatska pitanja pomalo postaju i deplasirana. I ja bih u tom smislu možda sugerisao i Zajedničkom kolegiju da se malo i poslovnički odredbe vezano za to pogledaju. Jer definitivno, ako ne dobijete 4-5 mjeseci odgovor na izaslaničko pitanje onda ne vidim svrhu uopšte takvih pitanja. Pitanja koja sam ja postavio Ministarstvu finansija i trezora, to su bila 4 pitanja, odnosila su se na primjenu Zakona o finansiranju institucija BiH. Odgovorima ja nisam zadovoljan. I tražim da mi se na sva četiri pitanja odgovori ponovo konkretno onako kako su pitanja postavljena. Uopšteni odgovori, frazeologija u odgovorima nije potrebna, pitanja su vrlo precizna i ja tražim upravo takav odgovor na ta pitanja. I drugo, zapanjujuće je da od Ministarstva vanjske trgovine i ekonomskih odnosa nisam dobio odgovor na pitanje postavljeno još na 8. sjednici. A pitanje je vezano na aktivnosti BiH oko regulisanja odnosa između BiH, Hrvatske i Srbije, a u vezi sa korištenjem zajednički izgrađenih energetskih objekata i hidroakumulacija na teritoriji BiH. Ja bih molio stvarno da to, odgovor na to pitanje dobijem ili da mi Ministarstvo kaže da nema odgovora na to. Hvala vam lijepo.
Hvala Vama kolega Bećiroviću. Naredni se prijavio kolega Krešić. Izvolite.
Poštovani gospodine predsjedatelju, kolegice i kolege, dame i gospodo, Ja sam zadovoljan dostavljenim odgovorom na izaslaničko pitanje, a danas ću postaviti novo izaslaničko pitanje. Znači u prošlom mandatu Federalni Parlament je donio Odluku o trasi Koridora 5c, znači Autocesta na tom Koridoru, pa i za Južnu dionicu Autoceste od graničnog prijelaza sa Republikom Hrvatskom, znači Bijača- Metković 2 do Mostara, ta trasa je također utvrđena. U poslednje vrijeme, pod navodnicima, ta je trasa osporena od grupe građana pa se iskompliciralo oko te trase na dvije točke. Znači sporne su dvije točke prijelaz, Južni prijelaz most kod Počitelja i točka kod Blagaja. Na zahtjev mještana ili grupe građana da se izmijeni trasa, Vlada 6 Federacije je ponudila novu trasu koja je sporna iz tehničkih razloga a i osporavaju je i lokalna zajednica i županija. Slijedom toga resorni ministar Hadžić, vidim da je obavio konsultacije i po informacijama koje imamo iz medija, da je taj sporni dio riješen. Znači moje je pitanje - Interesira me sadržaj dogovora resornog ministra sa lokalnom zajednicom. Kako je znano, Koridor 5c i Koridor Jadransko-jonski se poklapaju u duljini oko 23 km, isto dionica znači od graničnog prelaza sa Hrvatskom do prijelaza preko Neretve most između Počitelja i Čapljine. Moje izaslaničko pitanje glasi - Ako se izmjesti Koridor 5c i prijelaz preko Neretve, znači most stavi sjeverno iznad Počitelja, na kojoj lokaciji će Koridor Jadransko-jonski prijeći rijeku Neretvu? Hvala lijepa.
Hvala Vama kolega Krešiću. Ja Vas nisamprekinuo kad ste prešli konstatacije da ste zadovoljni pitanjem. ... odgovor, sad smo prešli već na nova pitanja, pa moje pitanje je sad kolegici Kapetanović. Da li se Vaša prijava odnosi na odgovor na prethodno postavljeno pitanje, jer niste konstatirali ili je ovo već novo postavljeno pitanje?
Novo pitanje.
Hvala Vam lijepo. Možemo li onda zaključiti sa prethodnim pitanjima i ovim činom znači krećemo dalje na nova izaslanička pitanja. Naredni se prijavio kolega Bradarić. Kolega Bradariću izvolite.
Ja imam jedno pitanje i jednu inicijativu. Inicijativa je Pravilnik o uslovima i postupku izdavanja licenci kvalifikacionih kartica vozača za obavljanje međunarodnog drumskog saobraćaja, ... stupio je na snagu 01.01.2012. godine. To je akt koji je po mišljenju mnogih nastao pod vrlo čudnim okolnostima i finalnu verziju Pravilnika nisu prihvatili članovi Radne grupe iz Federacije odnosno Federalnog Minsitarstva prometa i komunikacija i Vanjsko trgovinske komore BiH. Predlažem inicijativu da ministar prometa i komunikacija BiH utvrdi štetnost implementacije ovog neustavnog i neprovodivog akta i koji je još u suprotnosti sa Zakonom o međunarodnom i međuentitetskom prijevozu i predloži novi Pravilnik prihvatljiv za sve u BiH. I drugo pitanje. Ja sam nekoliko puta u različitim, na različitim mjestima i iz različitih razloga, ni od koga instruiran, pitao za status gospodina Vjekoslava Vukovića, pomoćnika ministra za borbu protiv terorizma, organizovanog kriminala i zloupotrebe narkotika u Ministarstvu sigurnosti 7 BiH koji se nakon nepravomoćne presude vratio na svoje radno mjesto i nakon toga doživljavam određenu kompromitaciju. I nevezano za to, ja evo postavljam vezano za ovo dva, pitanje - na osnovu kojih prvo, na osnovu kojih zakonskih propisa je ministar sigurnosti BiH donio rješenje o povratku Vjekoslava Vukovića na svakodnevne poslove i zadatke? I drugo - Kako Vjekoslav Vuković može uopšte odgovarati zahtjevima ovog veoma važnog rukovodnog mjesta u Ministarstvu sigurnosti bez dozvole za pristup tajnim podacima? Naravno u pismenoj formi.
Dobro. Hvala kolega Bradariću. Naredna se prijavila kolegica Krišto. Kolegice Krišto izvolite.
Hvala lijepo poštovani predsjedavajući, zamjenici predsjedavajućeg, uvažene kolegice i kolege, gosti, članovi Vijeća ministara, sve vas lijepo pozdravljam, Prije no što postavim izaslaničko pitanje dopustit ćete mi, jer se nalazimo u tjednu između Velikog i Malog Vaskrsa, pa mi dopustite da u svoje osobno ime, u ime Kluba hrvatskih izaslanika svim ovim nazočnim članovima kolegicama i kolegama poželim sretne vaskrsne blagadanje i svako dobro njima i njihovim obiteljima. A sada bih prešla na izaslaničko pitanje i imam dva izaslanička pitanja. Moje prvo pitanje upućeno je visokom predstavniku gospodinu Valentinu Incku u BiH. A ono glasi - Poštovani, vezano za Vaš nalog od 27. ožujka 2011. godine kojim ste privremeno suspendirali određene odluke Središnjeg izbornog povjerenstva BiH, kao i sve postupke u svezi s prethodno navedenim odlukama donesenim na njihovoj 21. sjednici održanoj 24. ožujka 2011. godine od strane neovisnog, profesionalnog i jedinog ovlaštenog tijela za provedbu izbora, a budući ste Vi po ovlastima nadležni za izgradnju BiH kao pravne i demokratske države, radi opće a i pravne sigurnosti i vraćanja povjerenja građana u pravni sustav BiH, postavljam Vam sljedeće pitanje - Kada ćete Vaš nalog o privremenoj suspenziji odluka Središnjeg izbornog povjerenstva BiH staviti izvan snage, kako bi odluke Središnjeg izbornog povjerenstva BiH bile pravomoćne? S poštovanjem. Moje drugo izaslaničko pitanje upućeno je Agenciji za istrage i zaštitu BiH, Tužiteljstvu BiH i Tužiteljstvu Federacije BiH, a ono glasi - Budući da je ovih dana javnost uznemirena postojanjem određenih spoznaja, pa i činjenica o nezakonitom trošenju proračunskih sredstava na cijelom području Federacije BiH, konkretno raspodjele poljoprivrednih poticaja iz Proračuna Federacije, a imajući u vidu svakodnevne upite građana, moja obveza kao izaslanika je postaviti sljedeće pitanje - Da li su nadležne institucije upoznate o ovome i da li su poduzete konkretne mjere i aktivnosti sukladno vašim ovlastima? Hvala.
Hvala Vama kolegice Krišto. Naredni se prijavio kolega Košarac. Kolega Košarac izvolite. 8
Hvala predsjedavajući, uvažene kolege i kolegice, Želim da vas pozdravim i želim da postavim delegatskom pitanje predsjedavajućem Savjetu ministara. Ono glasi - Šta Savjet ministara BiH kao suosnivač Instituta za traženje nestalih BiH preduzima kako bi se implementirao Zakon o nestalim licima BiH? Napominjujući da je Zakon predvidio uspostavljanje centralne evidencije nestalih, a koja je trebala biti implementirana već 2009. godine, a da pri tome centralna evidencija nestalih nije uspostavljena, da organi Instituta za nestala lica su nelegitimni, jer većini članova Upravnog odbora Instituta je istekao mandat, da sastav Nadzornog odbora Instituta za nestala lica nije potpun, da u njegovom radu participiraju samo predstavnici dva naroda i da cjelokupan proces pronalaska nestalih lica BiH jeste usporen, djelimično i ispolitizovan. Naravno, želim da napomenem da je Dom naroda Parlamentarne skupštine BiH tražio od resornog ministarstva, a to je Ministarstvo za ljudska prava, da pokrene proceduru izbora novog Upravnog odbora Instituta za nestala lica BiH, a da to nije učinjeno, dolazimo u veoma složenu i kompleksnu situaciju. S druge strane, imam pravo da kažem da mi se čini da drugi suosnivač, a to je ICMP odnosno Međunarodna kancelarija za traženje nestalih, jeste značajno dominantna u odnosu na drugog suosnivača, a to je Savjet ministara, a imamo odgovarajuće informacije da će ICMP već 2013. godine napustiti BiH, a da će ovo pitanje ostati u BiH, karaktera otvorenog. Prema tome, smatram da Savjet ministara kao suosnivač Instituta za traženje nestalih osoba u BiH mora imati značajno veću ulogu u ovim problemima. Hvala vam.
Hvala Vama kolega Košarac. Naredna se prijavila kolegica Kapetanović. Izvolite kolegice Kapetanović.
Uvaženi gospodine predsjedavajući, gospodo dopredsjedavajući, dame i gospodo, Ja imam tri delegatska pitanja. Moja pitanja su postavljena Vijeću Ministara. Prvo pitanje - Šta znači uspostava nove koordinacije za evropske integracije kada je Zakonom o vijeću ministara, član 23. jasno definirano šta je uloga Direkcije za evropske integracije, jer znamo da detaljnija odgovornost Direkcije za evropske integracije u ovom kontekstu jeste definirana u Zakonu o ministarstvima i organima uprave, član 18. stav 3. i u Odluci o osnivanju Direkcije evropskih integracija. Da li uspostava novog sistema koordinacije znači uspostavu tri Direkcije evropskih integracije, kako je u jučerašnjoj izjavi objavljeno u "Oslobođenju" tražila ministrica Željka Cvijanović? Koje su prednosti, a koji nedostatci ovako radikalnih promjena? Neophodno je tražiti da se ispitaju modeli prije nego se usvoje, da se izjasne relevantni eksperti iz ove oblasti i konsultiraju prakse drugih zemalja. Koji mehanizam će se uvesti da se riješe eventualni problemi i moguće blokade kada dođe do razlike u mišljenjima na različitim nivoima vlasti i da li se brzina donošenja odluka koja je presudna u EU i u poslovima vezanima za to, uzela u obzir kod 9 predlaganja buduće strukture? Ovo je u kontekstu stalnog isticanja pitanja koordinacije evropskih poslova. Drugo pitanje - Entitetska nadležnost nad zakonodavstvom znači da će se ti zakoni harmonizirati na entitetskom nivou. To je u skladu sa Ustavom. Međutim šta će se desiti ako dva entiteta ne budu usvojila zakon u identičnom obliku. Ako je kazna za neki prekršaj u jednom entitetu određena do nivoa X, a u drugom do nivoa Y, a oba zakona su harmonizirana sa EU i njenom legislativom, jer EU direktive daju mogućnost primjene u nekim rasponima, da li to znači da ćemo unutar zemlje imati pravnu nesigurnost? Jezikom naroda - šta ako jedan entitet propiše da šara na automobilskoj gumi treba biti duboka 5, a drugi entitet 6 mm, hoćemo li mijenjati gume na Vlašiću kada krenemo iz Sarajeva u Banja Luku? Da li buduća struktura koordinacije podrazumijeva da se radi zajedno da bi se došlo do identičnih rješenja ili ćemo raditi svako u svome entitetu i kako se kome sviđa? Ovo je realna opasnost jer EU propisuje najčešće minimume i raspone primjene, a samo rijetko traže striktnu primjenu obrazaca, koji moraju biti prepisani u domaće zakondoavstvo. Šta će se uraditi u zemlji u sistemu koordinacije da se ovakvi slučajevi ne dešavaju? Moje treće pitanje - Da li je Direkcija za evropske integracije kadrovski i stručno osposobljena da iznese sve poslove integracija? Da li ima dostatan budžet? Da li je kadrovski popunjena? Šta se radi na edukaciji svih koji trebaju raditi na poslovima priključivanja BiH euro atlantskim integracijama? Ovo pitanje u kontekstu boljeg razumijevanja stručne i svake druge osposobljenosti i opremljenosti onih koji bi trebali da budu predvodnici procesa integracija. Odnosno pitanje - da li smo samo deklarativno za EU, a suštinski ne onemogućavamo da se taj posao radi na odgovarajui način? Hvala lijepo.
Hvala Vama kolegice Kapetanović. Naredni se za raspravu prijavio kolega Rodić. Izvolite kolega Rodiću.
Gospodine predsjedavajući, gospodo zamjenici, dame i gospodo, Moje pitanje bit će upućeno Savjetu ministara, a glasi - Velika nelikvidnost, odnosno tzv. dugovanja svakog prema svakom, prema nekim procjenama u BiH premašuju 20 milijardi KM, što je jedan od najvećih problema domaće privrede. Koliki problem predstavlja nelikvidnost BiH privrede govori i podatak da preko 26.000 firmi u BiH ima blokiran račun, a mnoge su primorane da zbog održavanja tekuće likvidnosti podižu kredite po nepovoljnim kamatnim stopama. Istovremeno ogroman novac se troši na uvoz raznih vrsta roba, a najveći dio poslova unutar BiH se obavlja kompenzacijom. Moje pitanje glasi - Kako Savjet ministara vidi rješenje ovog pitanja i koje mjere namjerava preduzeti u tom pravcu, jer od tog pitanja zavisi ukupan rast privredne proizvodnje i očuvanje radnih mjesta i stvaranje novih uslova za zapošljavanje? Hvala.
Hvala Vama kolega Rodić. 10 Da li se prijavio kolega Raguž? Kolega Raguž izvolite.
Zahvaljujem se gospodine predsjedatelju, dame i gospodo, Ja imam jedno zastupničko pitanje Vijeću ministara odnosno Ministarstvu financija Vijeća ministara BiH koje se odnosi na strmoglavi pad kreditnog rejtinga BiH. I prije nego što obrazložim ovo pitanje, a na tragu nekih rasprava uvaženih kolega o načinu odgovora i reakcija Vijeća ministara na naša zastupnička pitanja, želim nas sve skupa potaknuti da ne odustanemo i da iskoristimo posebno prigodu u petom mjesecu kad će biti zajednička sjednica oba doma i Vijeća ministara pred očima javnosti i da neke stvari iz odgovornosti zastupnika dodatno provjerimo. Znači moje pitanje se odnosi na pad rejtinga prema rezultatima koje je objavila Agencija Mudis BiH prije dva tjedna, snižen kreditni rejting sa B2 na B3, te je BiH u tom smislu stavljena na posmatranje sa realnom opcijom daljeg pada rejtinga. Po toj ocjeni BiH dijeli samo jedan korak do ulaska u zonu C gdje se nalaze zemlje u bankrotu u koje niko ne želi investirati, takva je situacija sad u Grčkoj. Ovakav rejting BiH je definitivno najgori u čitavoj regiji i među najgorim je u svijetu. Bez obzira što postoji nešto drugačije mišljenje jedne druge Agencije Standard i Purs koja je potvrdila prijašnji kreditni rejting, po kojem BiH i dalje ostaje u B kategoriji, kao razlog su naveli formiranje Vijeća ministara i nešto povoljnije političke okolnosti, objektivno finansijske institucije i oni koji daju novac, uvijek se rukovode lošijim, lošijim ocjenama. Smatram da je ova pozicija BiH alarmantna. I zbog toga postavljam pitanje ministru i Ministarstvu finansija - Postoji li pripremljen strateški odgovor od strane Ministarstva finansija i Vijeća ministara kojim bi se ovaj negativni trend zaustavio? Posljedice ovog negativnog trenda su izrazito nepovoljne, prvenstveno na nemogućnost ozbiljnog investiranja u BiH, izrazitog povećanja nezaposlenosti, povećanja kamata što plaćaju svi građani i dalje ukupne neizvjesnosti. Hvala lijepo.
Hvala Vama kolega Raguž. Naredni se prijavio kolega Vrdoljak. Izvolite kolega Vrdoljak.
Gospodine predsjedavajući, kolegice i kolege, Ja sam na 8. sjednici Doma naroda postavio jedno pitanje koje je veoma praktično, dakle nije teoretsko. Nešto je se kolega Bećirović dotakao sličnoga problema. Naime, postavio sam pitanje - Što se radi na razini BiH kada je u pitanju Buško jezero, odnosno korištenje hidropotencijala od strane Republike Hrvatske koji se nalazi na prostoru BiH? Nisam dobio odgovor. Međutim, ja moram priznati da ja nisam ni postavio odgovor da bi dobio odgovor. Jer nešto, pa posebno meni samom taj odgovor nije niti bitan, nego sam ga postavio da iniciram neke stvari da se proba nešto napraviti sa, jer to je prostor našeg Kantona, Livanjskoga je negdje malo manje od 20% prostora BiH i izuzetno je bitno da se to pitanje riješi, za taj prostor Livanjskog kantona. Ja bih sad postavio drugo jedno pitanje, opet sa namjerom da iniciram neka rješenja, to je pitanje Ministarstvu vanjske trgovine i ekonomskih odnosa - Dakle, postoji li ikakav ugovor između 11 Republike BiH i Republike Hrvatske oko korištenja hidropotencijala Buško jezero za proizvodnju električne energije od strane Elektroprivrede Hrvatske? Ako nema, po kojem dokumentu su regulirani međusobni odnosi? Napominjem, u tom pitanju na 8. sjednici sam konstatirao da najmanji iznos koji gubi te dvije općine, lokalne dakle zajednice, je više od 15.000.000 maraka. I mislim da nije rješenje da se ne poduzmu neki koraci na razini BiH. Zahvaljujem.
Hvala Vama kolega Vrdoljak. Ovim smo, koliko ja vidim iscrpili nova izaslanička pitanja i time zaključujemo točku 2. današnjeg dnevnog reda. Prelazimo na točku tri. Ad.3. Prijedlog zakona o izmjenama Zakona o unutarnjoj reviziji institucija BiH, drugo čitanje, predlagatelj Vijeće ministara BiH Kako je ovo drugo čitanje, vodi se rasprava o amandmanima i glasuje se o Prijedlogu zakona. Dobili ste Izvješće Povjerenstva za finansije i proračun Doma naroda Parlamentarne skupštine BiH. Povjerenstvo je prihvatilo Prijedlog zakona i predlaže Domu njegovo usvajanje. Zastupnički dom je na 23. sjednici, održanoj 16.02. ove godine, usvojio Zakon o unutarnjoj reviziji institucija BiH. Sada dajem riječ predlagatelju Zakona, ako je nazočan neko iz Vijeća ministara, ovlašten za ovo? Nema potrebe. Hvala vam lijepo. Otvaram raspravu. Da li se neko javlja za riječ? Koliko vidim, prijavljenih nema. Hvala vam lijepo. Time zaključujemo mogućnost za raspravu. I, pokrečemo postupak glasovanja o Prijedlogu zakona. Nazočno 14, - za prijedlog 14, protiv 0, uzdržanih 0. Federacija BiH – 10 svi za, RS – 4, svi za. Opća večina postoji, entitetska večina postoji. Zakon, konstatiram Zakon o izmjenama Zakona o unutarnjoj reviziji institucija BiH je usvojen. Hvala vam lijepo. Prelazimo na točku četiri, današnjeg dnevnog reda. Ad.4. Prijedlog zakona o izmjenama i dopunama Zakona o finansiranju institucija BiH, drugo čitanje, predlagatelj Vijeće ministara BiH
U Povjerenstvo za usuglašavanje teksta, po ovoj točci dnevnog reda, ispred Kluba hrvatskih izaslanika, predlažem gospodina Mrtina Raguža. 13
Hvala. Kolega Rodić, izvolite.
Ovdje u ovu Komisiju za usaglašavanje teksta, ispred Kluba srpskog naroda, predlažemo gospodina Stašu Košarca.
Hvala. Gospodin Genjac, kolega Genjac, izvolite.
Gospodin Bećirović.
Hvala. Hvala lijepo. Evo znači imamo prijedloge kolega Raguža, Košaraca, Bećirovića i ja ću zamoliti da pokrenemo proceduru glasovanja za ovo Povjerenstvo. Hvala lijepo. Nazočno 14, za - 14, protiv i uzdržanih nema. Federacija BiH – 10, svi za, RS – 4, svi za. Opća i entitetska večina postoji. Konstatiram, članovi Zajedničkog povjerenstva za usuglašavanje teksta zakona iz Doma naroda imenovani su gospodin kolega Raguž, kolega Košarac, kolega Bećirović. Hvala vam lijepo. Prelazimona točku pet današnjeg dnevnog reda. Ad.5. Prijedlog zakona o dopunama Zakona o plaćama i naknadama u institucijama BiH, drugo čitanje, predlagatelj Zajedničko povjerenstvo za administrativne poslove Kako je ovo drugo čitanje, vodićemo raspravu o amandmanima i glasuje se o Prijedlogu zakona. Dobili ste Izvješće Povjerenstva za finansije i proračun Doma naroda Parlamentarne skupštine BiH. Povjerenstvo je prihvatilo Prijedlog zakona i predlaže Domu njegovo usvajanje. Zastupnički dom je na 24. sjednici, održanoj 15.03. ove godine, usvojio Zakon o dopunama Zakona o plaćama i naknadama institucija BiH. Sada dajem riječ predlagatelju Zakona, ako ima potrebe? Nema potrebe, hvala vam lijepo. Otvaram raspravu. Da li se itko prijavljuje? Koliko ja vidim, nema interesa za raspravu. Zaključujem raspravu po ovoj točci dnevnog reda. I pokrećemo proceduru glasovanja o Prijedlogu zakona. Hvala. Nazočno 14, za – 10, protiv 3, uzdržan 1. Federacija BiH – 6 za, 3 protiv, 1 uzdržan, RS – 4, svi za. Obzirom da entitetska večina postoji, opća večina postoji, konstatiram da je Zakon o dopuni Zakona o plaćama i naknadama u institucijama BiH, usvojen. Hvala vam lijepo. 14 Prelazimo na točku šest današnjeg dnevnog reda. Ad.6. Prijedlog zakona o izmjenama Zakona o Državnoj agenciji za istrage i zaštitu, prvo čitanje, predlagatelj Vijeće ministara BiH
Hvala. Ja znam da se o ovoj problematici dugo već tripaditno odlučivalo, dakle učestvovali su Fond za povratak, Ministarstvo za ljudska prava i izbjeglice i nadležna Komisija za izbjeglice i da se vremenom broj učesnika u implementaciji zajedničkih proekata povečavao, tako da se odgovornost za rezltate koji nisu Bog zna kakvi, teško može adresirati. U periodu od 2006. do 2010. godine, rekonstruisano je 2.117 stambenih jedinica i u tom periodu je implementirana su tri zajednička proekta. Nekoliko ih je u fazi implementacije a jedan od njih, nije ni taknut, znači u tom periodu 2006.-10., tako da se u 2011.godini a evo i sada u 2012. rade stari proekti. Novih proekata gotovo da i nema i ni jedna stambena jedinica nije obnovljena u očekivanom vremenu implementacije, a to je 360 dana. 95%, kako piše ovde u informaciji, 95% stambenih jedinica sanacija i rekonstrukcija je završena za hiljadu, tek za hiljadu i više dana i možda je to upravo razlog jednoj totalnoj neizvjesnosti povratnika. Imamo tamo podatak da je svaka četvrta obnovljena stambena jedinica, da svaka četvrta obnovljena stambena jedinica nije useljiva itd. Dakle, i pored toga što su Strategijom i Revidiranom strategijom 2010.godine, utvrđena opredjeljenja bh vlasti da snažnije porade na rekonstrukciji stambenih jedinica od povratnika i izbjeglica, analiza sistema implementacije koju smo evo i koju je Ured vršio, pokazala je i utvrdila 17 izuzetno loše rezultate u planu efikasnosti i efektivnosti. Ja znam da u ovom zajedničkom proektu rekonstrukcije stambenih jedinica učestvovala su četiri najznačajnija elementa, a to su Komisija za povratak, koja je radila koja je donosila odluke o udruživanju i raspodjeli finansijskih sredstava. Zatim lokalna zajednica koja je radila na implementaciji ovih proekata, pa onda Fond za povratak koji je zadužen bio za finansijske realizacije, što podrazumjeva i zaključivanje ugovora sa odabranim dobavljačima i izvođaćima i nadzor. Nadzor su vršili ministarstva, vršilo je Vijeće ministara i Parlament, oba parlamenta. I, odgovornost Parlamenta je što je proces implementacije odnosno formiranje, imenovanja Komisije, trajao pet mjeseci i pogledajte šta piše koja je naša odgovornost u ovim materijalima, a to je da su parlamenti uvijek donosili premalo zaključaka koji su mogli rezultirati većim unapređenjem efikasnosti i efektivnosti, svih ovih programa. A, razlog je nedostatak informacija o problemima iz ove oblasti, pa se konstatuje i krivica parlamenata zato što nisu to ni tražili, zato što to nisu ni zahtjevali. Da ne bi nama ili ove godine ili slijedećih godina neko isto to prigovorio, kritikovao nas, ja sam se potrudio da dođem do dokumentovanih inforamcija vezanih za nečasne radnje, kriminalne radnje o Fondu za povratak i vezano za direktora ovog Fonda. Dakle, ovo nije nikakva hajka na direktora i na Fond za povratak, nego je to samo pokušaj da se ukaže na radnje koje su usporile, otežale povratak ljudi svojim kućama, koji su to željeli. Ovde imam Odluku direktora Mlađena Božovića koji sebi daje 2.000 eura za školovanje, nastavak školovanja na Master studiju u Novom Sadu. Odluku je potpisala samo šefica Odjeljenja za finansije, dakle neko ko je neovlašten, i nema pečata. Znači možda nije neki veliki iznos 2.000 eura, ali je u ovom slučaju bitna namjera. Zatim ima Ugovor o donaciji motokultivatora rođenom bratu, negdje oko 6.600 maraka. Nije puno možda, ali u ovom slučaju je bitna namjera, znači vrlo lako možete to ponoviti i puno puta. Zatim imam Odluku o izmjeni Odluke, vlastitu Odluku o izmjeni Odluke direktora Mlađena Božovića koji je konkurencijski zahtjev pretvorio u neki drugi zahtjev, odnosno promijenio Odluku i dao malo više para za te namjene i to jednom jako poznatom prezimenu, neću ga ja ovde spominjati da ne bih licitirao zato što nisam siguran da samo se on okoristio. Pa onda imate takođe Ugovor dobavljača potpisan sa lokalnom zajednicom i onda imate nešto što Kovač Drago, valjda sekretar u Ministarstvu za ljudska prava, jednsotavno taj Ugovor stavlja u stranu i daje firmi „Nibral“ da to radi itd. itd. Ovdje imate jako puno nemoralnih računa, kupovali se novčanici, kupovale se rukavice, vino, šampanjaci itd. nije na račun, na virman nego na one lok račune itd. Dakle, radi se ovdje o dosta nečasnih radnji i ja u tom smislu mogu predložiti jedan, odnosno dva zaključka, a to je: Prvi zaključak – Dom naroda Parlamentarne skupštine BiH od Državne agencije za istrage i zaštitu, zahtjeva da odmah izvrši kontrolu zakonitosti finansijskih sredstava u Fondu za povratak u svim segmentima i o tome obavijesti nadležne institucije u roku, od ne dužem od 30 dana. I, drugi zaključak – Dom naroda Parlamentarne skupštine BiH zahtjeva od Vijeća ministara da u skladu sa članom 58. Zakona o državnoj službi BiH, kao organ imenovanja odmah suspenduje direktora Fona za povratak, Mlađena Božovića do okončanja krivičnog postupka kojeg protiv njega vodi posebni Odjel, a i to imamo, za organizovani kriminal, Tužilaštva BiH. Neću govoriti o onome što nam je pisala gospođa Irina Lovrić, svi ste dobili to pismo. Radi se o strašnom mobingu, ona je to potpuno dokumentovala ili o nekakvim ... Dakle, ovo je borba protiv dokazane korupcije. Ja mislim da mi moramo pokazati malo više volje da se suprotstavimo tome, uz ono što smo svi u delegatskim pitanjima govorili, da je problem ekonomija. Znači pored ekonomije imamo taj kriminal kojem se moramo suprotstaviti. Evo ja dokumentujem jedan primjer. 18 Toliko.
Hvala lijepo kolega Bradarić. Kolega Raguž. Izvolite kolega Raguž.
Zahvaljujem se gospodine predsjedatelju, dame i gospodo, Ja sam se javio iz dva razloga po ovom Izvješću. Prvo je da kažem da je ovo jedno vrlo dobro Izvješće. Rijetka su ovakva,bar ja govorim sad svoj osobni stav i u tom smislu svakako pozdravljam jedno ovako dobro struktuirano i argumentirano izvješće koje ima i određene preporuke. To je drugi razlog zašto sam se javio, a neke od tih preporuka odnose se i na Parlament BiH. I u tom smislu zbog značaja kompletne ove oblasti povratka i svih segmenata povratka, i značaja od odgovornog djelovanja svih institucija, od nadležnih ministarstava na razini države i entiteta, do Fonda za povratak, Povjerenstva, smatram da trebamo danas podržati zaključak, - da Dom naroda obavi tematsku raspravu o ovim pitanjima, u svjetlu ovih preporuka koje su sadržane ovdje i koje se odnose i na nas i u svjetlu, činjenica da će se uskoro održati velika donatorska konferencija koja otvara jednu novu mogućnost da popravimo neke stvari svi skupa. I evo moj prijedlog je bio da ispoštujemo ovu preporuku preuzimanjem obveze da mi održimo jednu tematsku raspravu na ovu temu u što skorije vrijeme, evo da, prijedlog Kolegiju da odrede datum, mogućnost i okolnosti kad bi se to moglo uraditi. Hvala lijepo.
Hvala vama kolega Raguž. Ja ne vidim više prijavljenih za raspravu. Sad bih zamolio i jedanog i drugog kolegu, evo kolega Bradarić je to već učinio u pisanoj formi, vas kolega Raguž, da bi mogli usvojiti zaključak, da ga pokušate opismeniti, pošto je kratak i poziva se na jednu tematsku sjednicu, tako sam razumio. A evo dok to dođe, ja predlažem da mi pokrenemo proceduru glasovanja o Izvješću. Hvala. Nazočno 14, za – 13, protiv niko, uzdržan 1. Federacija BiH – 10, svi za, RS – 3 za, 1 uzdržan. Imamo opću, imamo entitetsku većinu. I, konstatiram Izvješće o obavljenoj reviziji učinka na temu – Stambeno zbrinjavanje povratnika, je usvojeno. A sad ćemo se izjasniti o prijedlozima dvojice kolega. Prvo kolega Bradarić, ova dva zaključka, ja predlažem da ih ne čitamo, pošto je kolega Bradarić precizno lagano to pročitao, ako se slažete? Dobro, hvala vam lijepo. Pokrečem proceduru glasovanja o ovom prijedlogu zaključaka. Hvala lijepo. Nazočno 14, za – 8, uzdržano 6. Federacije BiH – 8 za, 2 uzdržana, RS – 4 uzdržana. Entitetska večina nepostoji, opća večina postoji. Znači, ovaj prijedlog mora ići na usuglašavanje. 19 Da odmah idemo u drugi krug, dobro. Hvala lijepo. Nema konsenzusa u Kolegiju, idemo u drugu krug glasovanja. Hvala. Nazočno 14, - 6 za, protiv niko, uzdržanih 8. Federacija BiH – 6 za, 4 uzdržana, RS – 4 uzdržana. Opća večina postoji, entitetska večina postoji. Konstatiram da je ovaj prijedlog zaključaka, kolege Bradarića usvojen. Kolega Genjac, kolega Genjac imate li primjedbu na način glasovanja? Samo boja u pitanju. Hoćemo li ponoviti, je li insistirate? Dobro, hvala. Ja ću vas zamoliti za pažnju pri glasovanju. Evo ponavljamo ponovo ovu proceduru glasovanja na intervenciju kolege Genjca. Hvala. Nazočno 14, za – 7, uzdržanih 7. Federacija BiH – 7 za, 3 uzdržana, RS – 4 uzdržana. Ima opća i entitetska večina i ustvrđujem da je prijedlog dva zaključka kolege Bradarića, usvojen. Sada pokrečemo proceduru glasovanja o prijedlogu zaključka kolege Raguža. Predlažem takođe da ga ne čitam pošto je bio jednostavan i jasan svima. Pokrečemo proceduru glasovanja. Tematska sjednica.Hvala. Nazočno 14, - za 13, protiv nema, uzdržan 1. Federacija BiH – 10, svi za, RS – 3 za, uzdržan 1. Postoji i opća i entitetska večina. Ustvrđujemo da smo usvojili i zaključak kolege Raguža. Hvala vam lijepo. Time smo zaključili točku devet, današnjeg dnevnog reda. Prelazimo na točku 10. Ad.10. Izvješće o radu revizije institucija BiH o temi – „Upravljanje troškovima zakupa za rad i smještaj institucija BiH“, materijal Ureda za reviziju institucija BiH (ispravak izvješća) Dobili ste Izvješće Povjerenstva za finansije i proračun Doma naroda Parlamentarne skupštine BiH. Povjerenstvo je prihvatilo Izvješće, te predlaže Domu njegovo usvajanje. Povjerenstvo je jednoglasno usvojilo slijedeći zaključak, te predlaže Domu njegovo usvajanje: Dom naroda zadužuje Vijeće ministara BiH da sukladno stavovima Povjerenstva za finansije i proračun i zaključcima Doma naroda, te nalazima i preporukama Ureda za reviziju institucija BiH žurno riješi pitanje smještaja institucija BiH u Sarajevu, Banja Luci, Mostaru, kao i u drugim mjestima, te da se za te namjene po potrebi koriste i kreditna sredstva, kako bi se na taj način dugoročno uštedila golema proračunska sredstva koja se trenutačno izdvajaju za zakup prostora za rad i smještaj institucija BiH. Riječ dajem podnositelju Izvješća, ako ima potrebe? Nema, hvala vam lijepo. Otvaram raspravu vezano za ovu točku dnevnog reda. Koliko vidim interesa nema. Hvala lijepo. Zatvaramo raspravu. 20 Glasujemo o, oprostite kolegica Kapetanović. Izvolite kolegice Kapetanović.
Zahvaljujem gospodine predsjedavajući. Ja mislim, da s obzirom na činjenicu da je BiH u vrlo lošem ekonomskom trenutku, da ipak trebamo cijeniti napore rukovodioca Odjela revizije učinka, pozdraviti ovakav Izvještaj. Napor koji su učinili je izuzetan, s obzirom na odsustvo saradnje dakle svih institucija i otežanost prikupljanja informacija. Ja mislim da ovaj Dom danas ipak treba skrenuti pažnju još jedanput radi ozbiljnosti situacije u kojoj se BiH nalazi, da institucije koje zakupljuju uredske prostore nisu uistinu vodile računa o efikasnijem i ekonomičnijem korištenju sredstava zakupa i radile su to bez sistemskog i organizovanog pristupa, bez namjere za iznalaženje mogućnosti za korištenje državne imovine. Vrlo su pozitivne dakle aktivnosti koje je Komisija za državnu imovinu poduzela uzimajući od svih institucija i prikupljajući informacije o potrebnom prostoru, međutim izražavam žaljenje da podaci nisu prošli proceduru usaglašavanja unutar Komisije za državnu imovinu. Ja pozdravljam dakle prezentaciju mogućih ušteda. Nije beznačajno čak niti ove sume recimo, u smislu smanjenja, ako bi svaka institucija smanjila cijenu zakupa za samo jedan KM po metru kvadratnom, da bi godišnja ušteda bila 200.000 maraka, odnosno ako bi se smanjila zakupljena površina po uposleniku za metar kvadratni, da bi uštede bile 160.00 mraka. To nije mala suma novaca. Naročito, njihov prijedlog za smanjivanjem zakupljene površine, sa prosječnih 17metara kvadratnih po uposleniku na 12, odnosno 8 metara kvadratnih po uposleniku, godišnje uštede od milion ili dva, milion ili dva miliona KM-ova, nisu apsolutno ni zanemarljive ni nebitne za BiH. I ja mislim da iz tog aspekta treba cijeniti ovo što su dakle, kolege iz Odjela za reviziju učinka uradili. Moramo dakle ponovo podsjetiti i Vijeće minsitara odavde iz ovog Doma, da se mogu uštede napraviti u smislu organizovanog zakupa u administrativnim centrima. Takvih je jako puno, čak i u okolini centralnih institucija BiH, a treba razmisliti dakle i o mogučnosti preseljenja u gradske zone. Pa ne mora sve biti baš ni centralizovano u strogom centru Sarajeva, gdje zakup vrlo skup. Tako da postoji mogućnost stvaranja ušteda. Dakle ono što ste i vi gospodine predsjedavajući rekli, izražava se dakle problem zbog nedostatka strategije o pitanju rješavanja smještaja institucija BiH, zbunjuje činjenica da do sada nisu izrađena pravila i standardi zakupljivanja i nameće se potreba neophodne izrade dakle, i strategije i pravila, standardnih pravila i okvirnih standarda kao smjernica za ekonomično zakupljivanje. Korištenje državne imovine kao mogućnost stvaranja ušteda je takođe vrlo dobar mehanizam i ja želim da pokušamo da dam podršku dakle i prijedlogu koji ste vi maloprije rekli, da predstavnici ovog uvaženog Doma prema Vijeću ministara upute zahtjev za hitnom izradom strategije i stvaranja, ja se izvinjavam, i implementacije strtegije za riješavanje pitanja smještaja institucija BiH. Hvala lijepo.
Hvala Vama kolegice Kapetanović. 21 Evo, sad vidimo da više prijavljenih nema. Zaključujem raspravu. Prelazimo na glasovanje o Izvješću. Nazočno 14, za - 14, protiv i uzdržan znači nema. Federacija BiH - 10, svi za, RS - 4, svi za. Opća većina postoji, entitetska većina postoji. Konstatiram Izvješće Ureda za reviziju institucija BiH o temu: „Upravljanje troškovima zakupa za rad i smještaj institucija BiH“ je usvojeno. Sada prelazimo na glasovanje o zaključku Povjerenstva. Nazočno 14, za - 14, protiv i uzdržan niko. Iz Federacije BiH - 10, svi za, RS - 4, svi za. Opća i entitetska većina postoji. Konstatiram zaključak Povjerenstva za financije i proračun Doma naroda Parlamentarne skupštine BiH je usvojen. Hvala vam lijepo. Time zaključujemo ovu točku dnevnog reda. Prelazimo na točku 11., Ad. 11. Izvješće o radu Neovisnog odbora kao neovisnog tijela policijskih struktura Bosne i Hercegovine za 2011. godinu i Plan rada Neovisnog odbora kao neovisnog tijela policijskih struktura Bosne i Hercegovine za 2012. godinu Dobili ste Mišljenje Zajedničkog povjerenstva za obranu i sigurnost Parlamentarne skupštine BiH. Povjerenstvo je prihvatilo Izvješće o radu Neovisnog odbora kao neovisnog tijela policijskih struktura BiH za proteklu godinu i Plan rada Neovisnog odbora kao neovisnog tijela policijskih struktura BiH za ovu godinu, te predlaže Domu njihovo usvajanje. Zastupnički dom je na 24. sjednici, održanoj 15.03. ove godine, usvojio Izvješće o radu Neovisnog odbora kao neovisnog tijela policijskih struktura BiH za proteklu godinu i Plan rada Neovisnog odbora kao neovisnog tijela policijskih struktura BiH za 2012. godinu. Riječ dajem Borjani Krišto, ukoliko ima potrebu, kolegice Krišto ukoliko ima potrebe, koju je Zajedničko povjerenstvo odredilo za izistencu na sjednici Doma naroda.
/nije uključen mikrofon/
Hvala Vama kolegice Krišto. Riječ dajem podnositelju Izvješća, ako ima potrebe? Koliko vidim nema. Hvala lijepo. Otvaram raspravu. Da li se netko javlja za riječ? Interesa koliko vidim nema. Zatvaram raspravu. 22 Glasujemo o usvajanju Izvješća o radu i Planu rada Neovisnog odbora kao neovisnog tijela policijskih struktura BiH. Nazočno 13, za - 12, protiv - niko, uzdržan - 1. Federacija BiH – 9 za, 1 uzdržan, RS – 3 za. Opća većina postoji, entitetska većina postoji. Konstatiram Izvješće o radu Neovisnog odbora kao neovisnog tijela policijskih struktura BiH za 2011. godinu i Plan rada Neovisnog odbora kao neovisnog tijela policijskih struktura BiH za ovu godinu su usvojeni. Hvala vam lijepo. Zaključujem ovu točku dnevnog reda. Idemo na točku 12., Ad. 12. Izvješće o radu Privremenog zajedničkog povjerenstva obaju domova za provođenje presude Evropskog suda za ljudska prava u Strazburu u predmetu Sejdić i Finci protiv Bosne i Hercegovine Privremeno zajedničko povjerenstvo obaju domova za provođenje presude Evropskog suda za ljudska prava u Strazburu u predmetu Sejdić i Finci protiv Bosne i Hercegovine na temu zaključaka obaju domova Parlamentarne skupštine BiH u nastavku rada Povjerenstva usvojenih na 9. sjednici Doma naroda, održanoj 28.12. protekle godine i na 16. sjednici Zastupničkog doma, održanoj 22.12. protekle godine, dostavilo je Domu naroda 13.03. ove godine Izvješće o radu za razdoblje 05.01. do 12.03. ove godine sa sljedećim zaključcima: 1. Privremeno povjerenstvo u dosadašnjem radu nije postiglo nikakav stupanj suglasnosti koji je potreban za predlaganje amandmana na Ustav BiH. 2. Dom smatra da Privremeno povjerenstvo treba nastaviti raditi na pronalaženju rješenja potrebnih za provođenje presude u skladu sa sugestijama i odlukama domova Parlamentarne skupštine BiH. Zastupnički dom je na 24. sjednici, od 15.03. ove godine, usvojio Izvješće Privremenog zajedničkog povjerenstva obaju domova za provođenje ove presude. Otvaram raspravu. Ima li bilo kakvih komentara? Ne vidim interesa za raspravu. Zaključujem raspravu. Glasujemo o Izvješću sa zaključcima Privremenog zajedničkog povjerenstva obaju domova Parlamentarne skupštine BiH. Znači, Izvješće i zaključci. Nazočno 13, za - 13, protiv i uzdržan niko. Federacija BiH – 10, svi za, RS – 3, svi za. Opća većina postoji, entitetska većina postoji. Konstatiram Izvješću sa zaključcima Privremenog zajedničkog povjerenstva obaju domova za provođenje presude Evropskog suda za ljudska prava u Strazburu je usvojeno. Hvala vam lijepo. 23 Prelazimo na točku 13. današnjeg dnevnog reda, Ad. 13. Izvješće o radu Odbora za žalbe građana Parlamentarne skupštine Bosne i Hercegovine za 2011. godinu
/nije uključen mikrofon/
Hvala lijepo kolegice Krišto. Riječ dajem podnositelju Izvješća. Koliko vidim nema potrebe. Hvala lijepo. Otvaram raspravu vezano za ovo Izvješće. Interesa za raspravu nema. Hvala vam lijepo. Zaključujem raspravu. Glasujemo o usvajanju ovog Izvješća. Nazočno 13, za - 13, protiv i uzdržanih nema. Federacija BiH – 10, svi za, RS – 3, svi za. Opća većina postoji. Entitetska većina postoji. Konstatiram Izvješće o radu Odbora za žalbe građana Parlamentarne skupštine BiH za 2011. godinu je usvojeno. Prelazimo na 14. točku dnevnog reda, Ad. 14. Izvješće o radu parlamentarnog vojnog povjerenika Bosne i Hercegovine za 2011. godinu Dobili ste Mišljenje Zajedničkog povjerenstva za obranu i sigurnost BiH. Povjerenstvo je prihvatilo Izvješće. Zastupnički dom je na 25. sjednici, održanoj 29.03. ove godine, usvojio Izvješće sa zaključcima. Riječ dajem kolegi Vrdoljaku, kojeg je Zajedničko povjerenstvo odredilo za izvjestitelja na sjednici Doma naroda.
/nije uključen mikrofon/
Nema potrebe. Hvala. 24 Riječ dajem podnositelju Izvješća. Ima li potrebe? Nema. Hvala Vam lijepo. Otvaram raspravu. Za raspravu se prijavila kolegica Krišto. Izvolite kolegice Krišto.
Hvala lijepa, Evo uistinu sam i kao član Zajedničkog povjerenstva za obranu i sigurnost, ja sam mislila da će kolega to kroz izviješće kazati, javila se, a naravno i kao izaslanik ovdje, da Izviješće vojnog povjerenika ipak zaslužuje da kažemo nešto o ovom Izviješću, čak i ono što smo kazali na tim našim zajedničkim povjerenstvima. Naime njegovi napori i ovlasti proizlaze iz Zakona o vojnom povjereniku i naravno Poslovnika i u tom smislu se nađe i na Parlamentarnoj skupštini. Ono što možemo reći da je njegova zadaća i njegove ovlasti su vrlo važne jer se odnose na zaštitu ljudskih prava i sloboda vojnih osoba i kadeta u Oružanim snagama. Naravno da se iz ovog Izviješća vidi da je ono takođe sačinjeno i sa formalne strane i sa suštinske, odnosno sadržajne strane temelji se na zakonu, jer se vidi da nije izostala ni suradnja sa Ministarstvom obrane, a niti suradnja sa Zajedničkim povjerenstvom za obranu i sigurnost, a u ovom slučaju i sa Parlamentarnom skupštinom odnosno Domom naroda, što potvrđuje i nazočnost vojnog povjerenika i na našim sjednicama. Naravno u ovom smislu želim pozdraviti ovako jedno Izviješće i čestitati našem vojnom povjereniku na ovom Izviješću koje sadrži i preporuke za otklanjanje nedostataka i onih koje se odnose u pogledu napredovanja u vojnim odnosno Oružanim snagama, a i one koje se odnose na stegovne postupke u cilju što efikasnijeg i kvalitetnijeg rada u ovlastima i nadležnostima vojnog povjerenika. Hvala lijepo.
Hvala Vama kolegice Krišto. Nemamo više prijavljenih rasprava. Zatvaramo. Hvala. Glasujemo o usvajanju Izviješća. Hvala. Nazočno 13, za - 12, protiv niko, uzdržan 1. Federacija BiH – 10, svi za, RS - 2 za, 1 uzdržan. Imamo opću, imamo entitetsku većinu. Konstatiram Izviješće o radu parlamentarnog vojnog povjerenika BiH za proteklu godinu je usvojeno. Hvala vam lijepo. 25 Prelazimo na točku 15. dnevnog reda Ad.15. Zahtjev izaslanika Dragana Čovića, Sulejmana Tihića i Ognjena Tadića za razmatranje Prijedloga poslovnika o dopunama Poslovnika Doma naroda Parlamentarne skupštine Bosne i Hercegovine po žurnom postupku, sukladno članku 122. Poslovnika Doma naroda Dobili ste Zahtjev izaslanika moje malenkosti, Sulejmana Tihića, kolege Tadića za razmatranje Prijedloga poslovnika o dopuni Poslovnika Doma naroda Parlamentarne skupštine BiH po žurnom postupku, sukladno članku 122. Poslovnika Doma naroda. Otvaram raspravu. Da li se netko javlja za riječ. Koliko vidim nema interesa. Hvala vam lijepo. Zaključujemo raspravu. Glasujemo o razmatranju Prijedloga poslovnika o dopunama Poslovnika Doma naroda Parlamentarne skupštine BiH po žurnom postupku, sukladno članku 122. Poslovnika. Hvala. Nazočno 13, za - 13, nema protiv i uzdržanih. Iz Federacije BiH – 10, svi za, iz RS – 3, svi za. Opća entitetska većina postoji. Konstatiram zahtjev za razmatranje Prijedloga poslovnika o dopunama Poslovnika Doma naroda Parlamentarne skupštine BiH po žurnom postupku, je usvojen. Otvaram raspravu o Prijedlogu poslovnika o dopuni Poslovnika Doma naroda Parlamentarne skupštine BiH. Da li se netko javlja za riječ? Koliko vidim nema interesa. Hvala vam lijepo. Zaključujemo raspravu. Glasujemo o Prijedlogu poslovnika o dopunama Poslovnika Doma naroda Parlamentarne skupštine BiH. Nazočno 13, za - 13, protiv i uzdržanih nema. Iz Federacije BiH – 10, svi za, iz RS – 3, svi za. Postoji opća i entitetska većina. Konstatiram, Poslovnik o dopunama Poslovnika Doma naroda Parlamentarne skupštine BiH je usvojen po žurnom postupku. Hvala vam lijepo. Prelazimona 16. točku dnevnog reda Ad16. Razmatranje produljenja mandata članovima Upravnog odbora BHRT-a
Uvaženi predsjedavajući, ja bih samo komentarisao nešto što mislim da ćemo doći u situaciju da ćemo se više puta ponavljati, a da nećemo sistemski riješiti pitanje. Naime, mi imamo situaciju da je, prema saznanjima kojima ja raspolažem, da je i bošnjačkom članu Upravnog odbora istekao mandat. Imat ćemo sigurno situaciju da ćemo ponovo i nakon, od 01.4., znači narednih 60 dana, doći u situaciju da ponovo produžavamo mandate članovima Upravnog odbora BHRT-a i stalno ćemo se vrtiti u krug. I predlažem da još jedanput Dom naroda BiH se Savjetu ministara obrati jednim zaključkom, naravno komentarišući i treći zaključak Komisije za saobraćaj i veze našeg Doma, koji se isključivo odnosi na imenovanje članova srpskog i hrvatskog naroda u organu BHRT-a, to je organ, a to je Upravni odbor. Ja lično smatram da mi treba da tražimo od Savjeta ministara da u što moguće kraćem roku pokrene u proceduru, u parlamentarnu proceduru izmjene i dopune Zakona o komunikacijama i Javnom radio televizijskom BH sistemu. Ali, apostrofirajući na činjenicu da je neophodno time omogućiti izbore organa Savjeta RAK-a i Upravnog i Nadzornog, odnosno Upravnog odbora BHRT-a. Jer imamo sad situaciju da ovakvom formulacijom zaključaka ćemo insistirati od Savjeta RAK-a, kojima je istekao mandat kao i direktoru RAK-a, da oni daju prijedlog za imenovanje članova Upravnog odbora BHRT-a. Prema tome ja sam pripremio zaključak, a on glasi - Da Dom naroda BiH traži od Savjeta ministara BiH da u što kraćem roku pripremi i dostavi u parlamentarnu proceduru izmjene i dopune Zakon o komunikacijama BiH i Zakon o Javnom radio televizijskom sistemu BiH, čime će biti omogućen izbor članova organa Regulatorne agencije za komunikacije i BHRT-a. Bojim se da ima različitih tumačenja danas u BiH, da ovakav organ kao što je Savjet RAK-a kojem je istekao mandat, treba da predlaže buduće članove Upravnog odbora BHJRT-a, što smatram da mi ne treba da dozvolimo tako nešto. Hvala. 27
Hvala Vama kolega Košarac. Za riječ se javio kolega Bećirović. Izvolite kolega Bećirović.
Ja, ja sam očekivao da će, malo ste obrnuli redosljed u ovoj tački. Obzirom da sam ja predsjedavajući komisije koja predlaže da
Možemo li to sad povezati?
Ništa, ništa, događa se. Ja sam htio samo kratko, da ne bih ponovo komentarisao zaključke Komisije za vanjsku trgovinsku politiku, promet, carine, komunikacije. Mi smo ustvari rok od 60 dana, prihvatili samo zbog toga što je i nadležna komisija Predstavničkog doma odredila isti rok. I mi mislimo da se u tom roku mogu završiti stvari ukoliko se žele završiti, svjesni činjenice da je i bošnjačkom članu istekao mandat. A ono što bi moglo izazvati, kolega Košarac, zabunu je citiranje Zaključka Povjerenstva sa 8. sjednice. U tom trenutku bošnačkom članu nije bio istekao mandat. A ovo je samo taj drugi, taj Zaključak je citiran sa 8. sjednice. Prethodni, ako ste primijetili, Zaključak odnosi se na sve članove kojima je istekao mandat, općenita je formulacija. A Prijedlogom izmjena ova dva zakona, onako kako smo se dogovorili i na Komisiji, obezbijeđeno je i izmjena propisa koji će obuhvatiti praktično imenovanje svih tijela koja su sporna u ovom procesu. Tako da nemamo nikakvih, eventualno potrebe za novim zaključkom, jer ovaj prvi Zaključak sa poslednje sjednice i citiranje ovog drugog Zaključka sa 8. sjednice, daju prostor Vijeću ministara da završi posao na način kako to mi u stvari želimo. Hvala lijepo.
Hvala Vama kolega Bećiroviću.
Za riječ se javio ..... Dragan Čović.
Hvala lijepo, Evo uvažene kolege, prije svega naravno da podržavam ovaj prijedlog koji smo mi dali, dobili u ime Povjerenstva, međutim vezano za sve ono što se dešava u zadnje, ja mislim već 3 godine, na istu temu i obzirom da smo više puta na našem Kolegiju i Zajedničkom kolegiju raspravljali na istu temu, nisam uspio uhvatiti sve dimenzije prijedloga kolege Košarca, zbog tog sam želio da pojasnim. Mi smo i na sastanku šest lidera političkih stranaka svojevremeno, mada to ne treba posebno ovdje prezentirati, dogovorili da riješimo pitanje i kadrovsko, kad je u pitanju RAK, Regulatorna agencija za komunikacije. I ja osobno mislim da je već prošlo jako dugo vremena od tog našeg dogovora i da mi moramo naći načina za žurnu proceduru rješenja kadrovskih pitanja, 28 oni se istina kroz ovaj Zaključak narušavaju i svih drugih institucija, pa se može kroz to, to podrazumijevati. Ali je suština priče da mi moramo riješiti odmah pitanje Upravnog vijeća ili odbora RAK-a i menandžmenta RAK-a. To je preduvjet da bi mi mogli uopće raspravljati o našem Upravnom ili već kako točno definiramo tijelo kad je u pitanju BHRT. Ja mislim da bi mi izbjegli dalje rasprave na nekim narednim sjednicama našeg Doma na istu temu i da više nikad ne dođemo u situaciju da trebamo produžavati mandat bilo kojem članu Upravnog odbora, da žurno trebamo u tom smislu djelovati i taj posao zavšiti. Taj posao je u rukama Vijeća ministara i mislim da s te strane treba ići inicijativa da se odmah završi ta kadrovska križaljka, obzirom da smo imali potporu svih predstavnika, odnosno većine u parlamentarnim strankama. Mislim da to možemo provesti samo treba žurno realizirati ovaj dogovor lidera i mislim da nećemo više dolaziti u poziciju da tražimo novih 60 dan, već idući put i za tri člana Upravnog odbora. Hvala vam lijepo. Dobro. Više prijavljenih za raspravu, koliko vidim, nema. E sad, mi ćemo svakako prvo glasovati o Izviješću Povjerenstva i sa onim zaključcima, pa ću ja onda još jednm prije toga upitati kolegu Košarca, da li ostajete pri onom pisanom tekstu Vašeg Zaključka? Ako ostajete da ga onda nama dopremite da možemo i o njemu kasnije se izjasniti. Hvala lijepo. Pokrećemo proceduru, glasujemo o prijedlogu zaključaka Povjerenstva. Hvala. Nazočno 13, za - 13, nema protiv i uzdržanih. Federacija BiH – 10, svi za, RS – 3, svi za, opća većina postoji, entitetska većina postoji. Konstatiram zaključci su usvojeni. Hvala vam lijepo. E sada, vezano za prijedlog još jednom kolege Košarca. Izvolite kolega Košarac, samo se prijavite eh, hvala.
Naravno i tragom Vaše diskusije, ja želim da se ipak ovaj zaključak nađe pred delegatima i ja ću ga još jedanput formulisati. Dom nroda BiH traži od Savjeta ministara BiH da u roku od 30 dana pripremi i dostavi u parlamentarnu proceduru izmjene i dopune Zakona o komunikacijama BiH i Zakon o Javnom radio televizijskom sistemu BiH, čime će biti omogućen izbor članova organa Regulatorne agencije za komunikacije i BHRT-a.
Hvala lijepo kolega Košarac. Pokrećemo proceduru glasovanja o Zaključku. Hvala. Nazočno 13, za - 10, protiv 1, uzdržana 2. Federacija BiH – 7 za, 1 protiv, 2 uzdržana, RS – 3, svi za. Postoji opća i entitetska većina. I, konstatiram da je Zaključak kolege Košarca usvojen. 29 Hvala vam lijepo. E sad ću vas zamoliti za malo, oprostite
/mikrofon nije uključen/
Ok. Dobro, hvala vam lijepo. ____________(?) [[nije uključen mikrofon]] Sad može napisati šta hoće. Hvala vam lijepo. Obzirom da imamo još značajan dio točaka dnevnog reda za koje smo po dosadašnjim inicijativama zajedničko izjašnjavanje ......, preostalo nam je davanje suglasnosti za ratifikaciju sporazuma i konvencija. Predlažem da objedinimo raspravu i dana današnjoj sjednici izjašnjavanje o davanju suglasnosti za ratificiranje sporazuma i konvencija od točke 17. do točke 29., uključujući i točku 29. Otvaram raspravu po ovom prijedlogu. Hvala lijepo. Vidimo svi se slažete. Pokrenimo proceduru glasovanja vezano za prijedlog o zajedničkom glasovanju o ovim točkama, o raspravi.
[[mirkofon nije uključen]] ____________(?) [[nije uključen mikrofon]] Ne, ne, ovo je samo zaključke, da se spoji.
Hvala lijepo. Nazočno 13, za - 12, protiv niko, uzdržan 1. Federacija BiH - 9 za, 1 uzdržan, RS – 3, svi za. Opća većina postoji, entitetska većina postoji. Usvojili smo ovaj prijedlog. I ja se sad ispričavam, pošto nisam mogao pratiti, kolega Bećiroviću.
/nije uključen mikrofon/
Ok. Hvala Vam lijepo. Prijedlog je znači usvojen. 30 Dobili ste Izviješće Povjerenstva za vanjsku i trgovinsku politiku, carine, promet i veze Doma naroda. Riječ dajem predsjedatelju Povjerenstva kolegi Bećiroviću.
[[nije uključen mikrofon]] Nema potrebe. ____________(?) [[nije uključen mikrofon]] A toliko se trudio.
Hvala lijepo kolega Bećiroviću. Otvaram raspravu. Da li ima potrebe za neke komentare? Ne vidim prijavljenih, malo ja brzo čitam pa ćemo ipak sačekati sekund. Dobro. Hvala. Nema prijavljenih za raspravu. Zaključujemo raspravu. Glasujemo o davanju suglasnosti za ratificiranje sporazuma i konvencija iz točke 7. do 29. uključujui i točku 29. Hvala lijepo. Nazočno 13, za - 13, protiv i uzdržanih nema. Federacija BiH – 10, svi za, RS – 3, svi za. Postoji opća i entitetska većina. Konstatiram da smo dali suglasnost za ratificiranje sporazuma i konvencija iz točke 17. do 29. dnevnog reda, uključujući i točku 29. I na kraju, prije samog zaključenja jedna informacija kolegama radi planiranja aktivnosti. Znači, 14.05. mi imamo zajedničku sjednicu oba doma, a prijedlog Kolegija je jutros bio da naredna sjednica, znači 15. sjednica Doma naroda bude održana 15.05., pa evo ____________(?) [[nije uključen mikrofon]] 14. ili 15. Tako je, 14. ili 15., tako da možemo planirati ona silna povjerenstva koja imamo i svoje vrijeme. Hvala vam lijepo. Ovim smo zaključili današnje zasijedanje. Sjednica završena u 12:50 časova.